recursal/SuperWikiNEXT-32B huggingface dataset:
**הקוטסוולדס** (באנגלית: **Cotswolds**) הוא אזור בחלקו הצפוני של דרום-מערב אנגליה בעל נוף ייחודי, אשר מוגדר כאזור יופי טבעי יוצא דופן.

הקוסוולדס הוא אזור כפרי והררי ברובו השוכן על רמה ממזרח לעמק הסוורן והאייוון. הקצה הדרומי של האזור נמצא סביב העיר באת' והקצה הצפוני מגיע עד לכביש המהיר M40 סמוך לעיירה סטרטפורד אפון אייבון. הקוטסוולדס, ששטחו 2,038 קמ"ר, נחשב לאזור היופי הטבעי יוצא הדופן הגדול באנגליה, מיקום הקוטסוולס בקרבת המרכזים העירוניים הגדולים באנגליה והנגישות בכבישים מהירים וקווי רכבת, הפכו את הקוטסוולדס לאחד האזורים המתוירים ביותר באנגליה.

אזור הקוטסוולדס מזוהה לאורך ההיסטוריה עם תעשיית הצמר וגידול כבשים ומאופיין בעיירות קטנות עם בתי אבן, עם שימוש נרחב באבן גיר בעלת גוון זהוב הייחודית לאזור הקוטסוולדס ומעניקה למבנים באזור מראה ייחודי.

גאוגרפיה
--------

הקוסטוולדס מתחלק בין מספר מחוזות; רובו מהווה את הצד המזרחי של מחוז גלוסטרשייר, בנוסף לחלקים קטנים במחוז אוקספורדשייר ממזרח, ווריקשייר וווסטרשייר מצפון ומדרום סאמרסט ווילטשייר. כאמור אזור הקוטסוולדס מאופיין באוכלוסייה כפרית, גבעות ועמקים ועוברים בו מספר נהרות ונחלים. סביב לקוטסוולדס ישנם מספר מרכזים עירוניים שאינם נכללים בשטחי אזור היופי הטבעי המוגדר, בהם העיר באת' מדרום, גלוסטר וצ'לטנהאם ממערב, סווינדון ואוקספורד ממזרח והעיר ברמינגהאם, כ-20 קילומטרים מצפון.

תמונות
------

* כנסיית סיינט לוקסכנסיית סיינט לוקס
* אחוזת קלקוטאחוזת קלקוט
* קליב קומון, נוף טיפוסי באזורקליב קומון, נוף טיפוסי באזור
* הכפר דנטיסברן רוזהכפר דנטיסברן רוז
* אחוזת אולפןאחוזת אולפן

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קוטסוולדס** |

* אודות הקוטסוולדס באתר מחוז קוטסוולדס
* cotswolds.com
* the-cotswolds.org (אורכב 19.06.2017 בארכיון Wayback Machine)
* מדריך מבקרים לקוטסוולדס
* סטיב אלן, ‏קוטסוולדס – אנגליה הכפרית ממערב ללונדון, באתר GoTravel
* קוטסוולדס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567979205171
* LCCN: sh85033290
* NKC: ge509785
* VIAF: 315125941
* WorldCat: viaf-315125941

 |
מפעל לעוגות רום בברמודה.
**עוגת רום** (באנגלית: **Rum cake**) היא סוג של עוגת קינוח המכילה רום. ברוב האיים הקריביים, עוגות רום הן קינוח מסורתי של תקופת החגים, שמקורו בפודינג החג. באופן מסורתי, פירות יבשים מושרים ברום במשך חודשים, ואז מוספים לבצק שהוכן עם סוכר מקורמל. התוצאה, המכונה גם "עוגה שחורה", דומה לעוגת פירות, אך בעלת צבע בהיר יותר.

בטרינידד וטובגו, נהוג לשמר פירות בברנדי דובדבנים שישמשו להכנה. במדינה זו, העוגה קשורה באופן מסורתי לחג המולד. בפוארטו ריקו, עוגת רום נקראת Bizcocho de Ron, והיא מעין עוגת ספוג.

בארצות הברית, עוגות רום היו פופולריות לפחות מאז שנות השבעים. יש המציעים עוגות רום אפויות לפי הזמנה. חלק מהאופים מעדיפים להחדיר את הרום ישירות לעוגותיהם (במקום זיגוג).

אדם עלול להשתכר מצריכה מוגזמת של עוגות רום, וחלק מהעוגות מכילות אף יותר אחוזי אלכוהול ממשקאות אלכוהוליים רגילים.

ראו גם
------

* כדור רום

הערות שוליים
------------

1. ↑  "Southern Living - The Most Popular Cakes in Southern History". *Southern Living*.
2. ↑  Houston, Lynn Marie (2005). *Food culture in the Caribbean*. pp. 64–65.
**ג'יימס יאנגס סמית'** (באנגלית: **James Youngs Smith**;‏ 15 בספטמבר 1809 – 26 במרץ 1876) היה פוליטיקאי אמריקאי, שכיהן כמושל רוד איילנד ה-26 (בין 26 במאי 1863 ל-29 במאי 1866).

ביוגרפיה
--------

סמית' נולד בכפר פוקונוק בגרוטון, קונטיקט (אנ'), לעמוס סמית' ופריסילה (מיטשל) סמית'.

בגיל שש עשרה סמית' כבר ניהל חנות בסאלם, קונטיקט (אנ'). בשנה שלאחר מכן, הוא עבר לפרובידנס, רוד איילנד, שם עבד בעסק עצים בו מונה לבעלים עשור מאוחר יותר. הוא מכר את העסק הזה כדי לפתוח עסק ייצור עם אחיו ויחד הם הפכו למשקיעי הטקסטיל המובילים במדינה. היו בבעלותם מפעלים בקונטיקט וברוד איילנד.

ב-13 באוגוסט 1835 הוא התחתן עם אמילי בראון, בתו של תומאס בראון, יצרן כותנה. לאחר מכן עבר סמית להשקעה במפעלי כותנה במקום השקעה במפעלי עץ. היו להם שתי בנות ובן שמת בצעירותו.

קריירה פוליטית
--------------

סמית' היה פעיל במפלגה הרפובליקנית. הוא היה ראש עיריית פרובידנס (אנ') למשך שתי כהונות של שנה מ-1855 עד 1857. הוא היה חבר בבית הנבחרים של רוד איילנד. הוא התמודד ללא הצלחה על תפקיד המושל ב-1861, אך ניצח בבחירות שנתיים לאחר מכן. הוא ירש את ויליאם ס. קוזנס (אנ') ב-26 במאי 1863. הוא נבחר שוב פעמיים, ולא התמודד שוב. ירש אותו הגנרל מלחמת האזרחים אמברוז בורנסייד (אנ'), גם הוא רפובליקני, ב-29 במאי 1866.

שנותיו המאוחרות
---------------

אנדרטת סמית' בבית הקברות סוואן פוינט
לאחר שעזב את תפקידו, סמית' עבד כיצרן עד מותו ב-1876. כמו כן הוא היה נשיא מועצת המסחר של פרובידנס. מנהל חברת הרכבות פרובידנס ווסטר (אנ') וחבר בחמש ועדות בממשלת העיר. הוא היה יו"ר הוועדה לבניית בניין עיריית פרובידנס (אנ') החדש.

מותו גרם לאבל ציבורי גדול. משרדים ציבוריים נסגרו, ומסע הלוויה של אבלים בכרכרות וברגל עקב אחרי הגופה למקום מנוחתה בבית הקברות של סוואן פוינט (אנ').

קישורים חיצוניים
----------------

ויקישיתוף מדיה וקבצים בנושא **ג'יימס סמית'** בוויקישיתוף
* ג'יימס סמית', באתר "Find a Grave" (באנגלית)

הערות שוליים
------------

1. ↑  James Youngs Smith, National Governors Association
2. ↑  *The Biographical Cyclopedia of Representative Men of Rhode Island*. Providence: National Biographical Publishing Co. 1881. pp. 359–360.
3. ↑  *Historical manual of the Central Congregational Church, Providence, R.I. 1852-1902*. p. 93.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1196038252
* LCCN: nr99021660
* SNAC: w62n89th
* VIAF: 56532046
* WorldCat: lccn-nr99021660

 |
שחזור של קוריתורפטור.
**קוריתורפטור** (שם מדעי: ***Corythoraptor***; מילולית: "שודד מצויץ") הוא סוג של דינוזאור ממשפחת האובירפטוריים שהתקיים בסוף הקרטיקון שלפני 66.7 מיליון שנה בסין.

מאפיינים
--------

סוג זה ידוע מממצאים מאובנים מליאונינג, דרום סין והוא תואר למדע ב-2017 בידי החוקר הסיני לו ג'ונצ'נג (אנ') והוא הכיל מין יחיד - *Corythoraptor jacobsi*, הקרוי לכבוד החוקר לואיס ל. ג'ייקובס (אנ').

דינוזאור זה ידוע מפרט אחד שהגיע לאורך 1.6 מטר והיה בעל "קסדת" גולגולת עבה וזקורה, דומה לזו של קזואר מודרני שאולי שימשה לפלס לו דרך ביערות ואולי אף להפיק צלילי תהודה. מבנה עצמותיו היה מכוסה חלל אוויר ייחודי ואולי הוא היה מכוסה נוצות בדומה לדינוזאורים קרובים כמו האובירפטור. הוא היה בעל לסתות חזקות מעוקלות מעט כלפי מטה וחסרות שיניים, מה שאולי התאים לתזונה של אוכל כל או של אכילת צמחים רכים או מעט קשיחים.

הפרט המתועד מהמאובן נחשב בעת גילויו למין של הייואניה, אך בהמשך הופרד לסוג עצמאי.

בתרבות
------

הקוריתורפטור מופיע בסדרה כוכב פרהיסטורי שם נראים מספר פרטים שאחד מהם נטרף על ידי צ'יאנשוזאורוס.

קישורים חיצוניים
----------------

ויקישיתוף מדיה וקבצים בנושא **קוריתורפטור** בוויקישיתוף
מראה חיצוני של ההיכל הביתי, "סטבקו ארנה"
**מועדון הספורט קוטקה** (בפינית: **Kotkan Työväen Palloilijat**), היא קבוצת כדורסל פינית מהעיר קוטקה, המתמודדת בליגה הפינית.

היסטוריה
--------

הקבוצה הוקמה בשנת 1927 כחלק מ"מועדון הספורט של קוטקה" (Kotkan Työväen Palloilijat). הקבוצה משתתפת בליגה הבכירה מאז הקמתה, ובמשך השנים שמרה על מקומה בצמרת הליגה וזכתה באליפויות ובגביעים. 

### השתתפות באירופה

בעונת 1991/92 השתתפה הקבוצה בגביע ספורטה, ובהמשך בשלבים המוקדמים של הסופרוליג (1993, 1994, 1995). בעונת 2013/14 תשתתף בשלב הבתים של היורוצ'לנג'. 

הקבוצה מארחת בסטבקו ארנה, המכיל 2,000 מקומות ישיבה.

תארים והישגים
-------------

* **הליגה הפינית**:
	+ אליפות (6): 1958, 1967, 1988, 1991, 1993, 1994
	+ מקום שני: 1960, 1961, 1985, 1986, 1987, 1990, 2013
	+ חצי גמר: 2002, 2003, 2004, 2007, 2011
* **הגביע הפיני**:
	+ זכייה (9): 1978, 1983, 1984, 1985, 1987, 1990, 1993, 2003, 2004
	+ חצי גמר: 2013

קישורים חיצוניים
----------------

ויקישיתוף מדיה וקבצים בנושא **קוטקה באסקט** בוויקישיתוף
* 

* אתר האינטרנט הרשמי של קוטקה באסקט (בפינית)
וירוס H3N2 הוא תת-זן של וירוס השפעת ממין *influenza virus A* והוא יכול להדביק עופות ויונקים. בעופות, בני אדם וחזירים, הווירוס עבר מוטציות לזנים רבים. בשנים בהן H3N2 הוא הזן השולט, יש יותר אשפוזים בבתי החולים.

מיון
----

H3N2 הוא תת-זן של הזן הוויראלי Influenzavirus A, שהוא גורם חשוב לשפעת אנושית. שמו נובע מצורותיהם של שני סוגי החלבונים שעל פני המעטפת הליפידית שלו, המוגלובין (H) ונוירומינידאז (N). על ידי שכפול ויראלי חדש, H3N2 מחליף גנים לחלבונים פנימיים עם תת-זנים אחרים של שפעת. וירוס שפעת העופות H3N2 הוא אנדמי לחזירים בסין, והוא זוהה אצל חזירים בווייטנאם, ותורם להופעת זנים חדשים. חזירים יכולים לשאת וירוסי שפעת אנושיים, שיכולים לשלב (כלומר להחליף יחידות משנה של הגנום ההומולוגי על ידי בחירה גנטית) עם H5N1, גנים חולפים ומוטציות.

שפעת H3N2 עונתית
----------------

שפעת H3N2 עונתית הורגת כ -36,000 בני אדם בארצות הברית מדי שנה. חיסוני שפעת מבוססים על ניבוי אילו "מוטציות" של הזנים הנוספים H1N1, H3N2, H1N2. לקראת המגפות השנתיות מפותחים חיסונים נפרדים לחצי הכדור הצפוני והדרומי. באזורים הטרופיים, השפעת אינה מראה עונתיות ברורה. עמידות נמדדת לתרופות האנטי-ויראליות הסטנדרטיות amantadine ו- rimantadine ב-H3N2 עלתה מ -1% בשנת 1994, ל -12% בשנת 2003 ול -91% בשנת 2005.

שפעת הונג-קונג
--------------

שפעת הונג-קונג הייתה ההתפרצות הראשונה הידועה של זן H3N2, אם כי קיימות עדויות סרולוגיות לזיהומים של H3N2 בסוף המאה ה-19. ביולי 1968 דווח על התפרצויות נרחבות בווייטנאם ובסינגפור. בספטמבר 1968 הגיעה להודו, הפיליפינים, צפון אוסטרליה ואירופה. באותו חודש, הווירוס נכנס לקליפורניה והחזיר את כוחות מלחמת וייטנאם. הוא הגיע ליפן, אפריקה ודרום אמריקה בשנת 1969. ההתפרצות הגיעה לעוצמתה המרבית תוך שבועיים, שנמשכה שישה שבועות בסך הכל. הווירוס בודד בבית החולים בהונג קונג. תסמיני שפעת נמשכים ארבעה עד חמישה ימים.

קישורים חיצוניים
----------------

ויקישיתוף מדיה וקבצים בנושא **H3N2** בוויקישיתוף
**שפמנון אסייתי** (שם מדעי: **Pangasianodon hypophthalmus**) הוא מין של דג גדול מהמשפחה שפמנוני כריש שבסדרת השפמנונאים. הוא מצוי בנהרות של דרום-מזרח אסיה במקונג ובצ'או פראיה שבתאילנד.

דג זה הוא אחד מדגי המים המתוקים הגדולים בעולם. הוא קרוב לגדול שבשפמנונאים, שפמנון המקונג וגם נפוץ בקרבה גאוגרפית אליו. אורכו של הכריש 130 ס"מ ומשקלו עד 44 ק"ג. הוא בעל מבנה גוף דמוי-כריש, בדומה לבני משפחתו וזה מקור שמו האנגלי (Iridescent shark). צבעו כחול-אפור עם גוון בוהק.

דג זה שוכן במים של נהרות דרום-מזרח אסיה וגם בביצות שם הם חיים בקבוצות גדולות וניזונים מצמחייה ומהחי. הם טורפים רעבתנים של יצורים קטנים יותר.

דג זה מגודל לעיתים באקווריומים גדולים. דגי האקווריומים הם צעירים באורך 15-30 ס"מ וכשהם גדלים הם משוחררים בטבע. הם בעלי ראייה חלשה ועלולים להיתקע בזכוכית של האקווריום ולהיפצע.

הדג מצוי בסכנה בטבע עקב פגיעה בנהרות ועקב דיג יתר.

קישורים חיצוניים
----------------

ויקישיתוף מדיה וקבצים בנושא **שפמנון אסייתי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* NCBI
* GBIF
 |

הערות שוליים
------------

1. ↑  שפמנון אסייתי באתר הרשימה האדומה של IUCN
2. ↑  מתוך מילון הדגים ב"אנציקלופדיה לרפואה טבעית"

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph1036474

 |
המונח "אליהו קפלן" מפנה לכאן. לערך העוסק בסבו, רב ליטאי, ראש בית המדרש לרבנים בברלין, ראו אברהם אליהו קפלן.
אין תמונה חופשיתאין תמונה חופשית
הרב **חיים אברהם אליהו (אלי) קפלן** (נולד ב-20 באפריל 1960) הוא איש חינוך, יזם חינוכי ורב ישראלי, יו"ר עמותת בית מורשת.

ביוגרפיה
--------

קפלן נולד בירושלים לאביו הרב צבי קפלן ולאמו רחל לבית יווזלין דבורץ. הוא נקרא על שם סבו הרב אברהם אליהו קפלן. בשל העובדה שסבו נפטר בגיל צעיר, נוסף לשמו השם חיים, כך ששמו הרשמי המלא הוא חיים אברהם אליהו. בנערותו, בין השנים תשל"ה לתשל"ח, למד בישיבת ירושלים לצעירים, שבראשותה עמד אז הרב יעקב הלוי פילבר. לאחר מכן פנה ללימודים במשך עשר שנים בישיבת מרכז הרב, אצל רבותיו הרב צבי יהודה הכהן קוק, הרב אברהם אלקנה כהנא שפירא והרב שאול ישראלי. בתקופת זו שילב שירות צבאי בחיל התותחנים. בשנים אלו השתלב בעשייה חברתית והיה פעיל בסניף בני עקיבא הנפרד ברובע היהודי.

במהלך לימודיו בישיבה הקים[דרוש מקור] יחד עם הרב דני כהן והרב זאב סולטנוביץ' את ההוצאה לאור "פרי הארץ", שהוציאה מחדש את הספר אם הבנים שמחה של הרב ישכר שלמה טייכטל בשנת 1983. ההוצאה הוציאה בנוסף ביטאון תורני בשם "פרי הארץ" וספרים נוספים. במסגרת זו פעל הרב קפלן גם במסגרת עיתון הילדים אותיות בעריכת אורי אורבך.

בשנת 1985 נישא לרחלי לבית אקרמן. בשנת תשנ"ו עבר הזוג קפלן להתגורר במעלה אדומים. בשנת 2001 פעל הרב קפלן בכולל הקהילתי, שנתיים לאחר מכן בגרעין התורני, ובשנת 2003 גם במסגרת עמותת בית מורשת. במסגרת זו סייע[דרוש מקור] למסגרת חינוכית מיוחדת לנוער נושר בבית ספר "יפתח" שלאחר מכן התפתחה בהובלה של אריאל סוקולוף והפכה לעמותה עצמאית. בשנת 2010 נוסדה המכינה הקדם צבאית "איתן" בגבעת המייסדים שבמישור אדומים, במסגרת פעילות העמותה.

נשוי לרחלי, בתו של חלל צה"ל ישראל אקרמן ואחותו של יוסי אקרמן, מנהלת אולפנית צביה במעלה אדומים, ולהם שבעה ילדים.

מספריו
------

* **חוט של חסד** – מאמרים קצרים על פרשיות השבוע (בית מורשת, מעלה אדומים, 2010 תשע"א)
* **להיפגש עם הזמן** – מאמרים על חגי ומועדי ישראל (בית מורשת, מעלה אדומים, 2020 תשפ"א)
* **פניני רש"י** – דרשות ורעיונות על פירוש רש"י על התורה (חמישה כרכים, בית מורשת, מעלה אדומים 2022 תשפ"ב)

ממאמריו
-------

* מאמרי הרב אלי קפלן באתר סרוגים
* מאמרי הרב אלי קפלן באתר ערוץ שבע
* מאמרי הרב אלי קפלן באתר כיפה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007516925605171
* LCCN: no2022086039
* VIAF: 315200395
* WorldCat (עם VIAF): 315200395

 |
**שפמנון** (שם מדעי: *Clarias*) הוא סוג של דג מים מתוקים ממשפחת השפמנוניים. מלבד סוג זה, רוב הדגים האחרים בסדרת השפמנונאים הגדולה מכונים "שפמנונים".

מאפיינים
--------

גופו של השפמנון צר וארוך ויש לו סנפיר גב ארוך, המשווה לו מראה של צלופח. עורו חלק וחסר קשקשים, ראשו פחוס ופיו הרחב מכיל שיניים. סביב פיו מצויים 8 בינים ארוכים הדומים לשפם ומכאן שמו (נון בארמית פירושו דג). דגי השפמנון נפוצים ברחבי העולם, בעיקר באגמים, נהרות וביצות.

השפמנונים רובצים על קרקעית מקור המים בו הם חיים ובעזרת הבינים הרגישים שלהם, הם מגלים את מזונם, הכולל דגים קטנים, דו-חיים, רכיכות וסרטנים. ביכולתם לשהות זמן רב מחוץ למים ולהישאר בחיים, בזכות מערכת נשימה גדולה, המורכבת מקשתות זימים המסוגלות להתאים את עצמן לתנאים שונים. שפמנון מהלך (*Clarias batrachus*) ושפמנון מקרוצפלוס המצוים בדרום-מזרח אסיה, יכול לזחול על קרקע יבשה באמצעות סנפירי החזה שלו בתנועות מפותלות. הוא עושה זאת על מנת למצוא מזון או להחליף מקום מחיה ונשאר בחיים כל עוד גופו נשאר לח. ישנם גם מינים המותאמים למערות כמו שפמנון מערות זהוב שמצוי בסכנת הכחדה חמורה.

דגי השפמנון נחשבים כדגים המזיקים לסביבה ולמגדלי הדגים. הם ראויים למאכל, אך אינם כשרים.

בישראל קיים המין שפמנון מצוי (*Clarias gariepinus*) במרכז ובצפון הארץ בכנרת, אגם החולה, בנחל הירקון, בכל נחלי האיתן והביצות, בחלק ניכר מבריכות החימצון, תעלות המים, מאגרי מי ההשקיה, האגמים המלאכותיים ואפילו בביוב. אחד מנחלי רמת הגולן נקרא שפמנון, על שם דג זה.

גלריה
-----

* שפמנונים בנהר בטנדה דרומית לבונדוקו בחוף השנהבשפמנונים בנהר בטנדה דרומית לבונדוקו בחוף השנהב
* שפמנונים בעין אפקשפמנונים בעין אפק
*

קישורים חיצוניים
----------------

ויקישיתוף מדיה וקבצים בנושא **שפמנון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283792205171

 |
לבה זורמת בהוואי
**זיהום תרמי** היא הפרעה המשנה את הטמפרטורה בסביבה, לרוב כתוצאה מפעילות טבעית (כגון זרימת לבה) או אנושית. הזיהום תלוי במשך הזמן של פעילות המזהם ובגודל השטח המזדהם.

דוגמה לזיהום תרמי קבוע כתוצאה מפעילות אנושית היא הפעלת תחנת כוח לחוף אגם. תחנת כוח גרעינית למשל, משתמשת במי האגם כדי לצנן את מכונותיה, ואחר משיבה אליו את המים כשהם חמים יותר. ההשפעה על היצורים החיים היא לעיתים מכרעת ועלולה להמיט עליהם אסון.

הפרעה במחזורי ההטלה והגדילה של דגים: דג המתקיים באגם ואשר במנגנון הרבייה שלו ישנה תכונה להטיל ביצים רק בטמפרטורה קרירה, הרי כתוצאה מהזיהום התרמי לא יוכל עוד להתרבות ואם זהו שתפוצתו אנדמית, אזי תיכחד כל אוכלוסיית המין.

פגיעה במארג המזון: חרקים המופיעים בדרך כלל בתחילת הקיץ, עשויים להופיע מוקדם יותר עם שינוי הטמפרטורה בסביבה, כאשר עדיין אין מזון עבורם, ומשום כך עלולים למות מחמת הרעב. בעלי חיים הניזונים בקיץ מאותם חרקים, עלולים שלא למצוא מזון גם הם ולגווע בשל כך.

ככל שהמים חמים יותר, כך הם מהווים כר פורה להתפשטות מיקרואורגניזמים, שאחדים מהם עלולים להיות קטלניים.

מלבד הזיהום התרמי, עלולה תחנת הכוח לפגוע במארג המזון בדרך אחרת: הזואופלנקטון, אותם יצורים מיקרוסקופיים המהווים חוליות מקשרות בין הפלנקטון הצמחי לבין בעלי חיים כדגים וחסרי חוליות הניזונים מהם, עלולים למות בשאיבתם אל מערכות הקירור ולתוצאה שכזו ישנה השלכה עצומה על כל יצור חי באגם ועל כלל המערכות הביולוגיות בו.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **זהום תרמי** |
**זיוה להט** (1931 – 14 בפברואר 2019) הייתה ספרנית ישראלית ורעייתו של שלמה להט, שכיהן כראש עיריית תל אביב במשך כ-20 שנה. קיבלה את אות "יקיר העיר תל אביב-יפו" לשנת 2009.

ביוגרפיה
--------

זיוה פריצקר נולדה בתל אביב ולמדה בבית ספר יסודי הכרמל ובגימנסיה הרצליה. הייתה חברה בארגון ההגנה. לאחר שירותה בצה"ל, למדה באוניברסיטה העברית בירושלים לתואר במדע המדינה ומזרח תיכון, עם סיום התואר היא המשיכה ללמוד גם ספרנות ומידע.

ב-1961 נמנתה עם הצוות שהקים את הספרייה באוניברסיטת תל אביב. היא מונתה למנהלת הספרייה למדעי החברה ולניהול, ובמשך שנות ניהולה, גייסה תורמים להקמת מבנה חדש לספרייה.

נישאה לשלמה להט, ראש עיריית תל אביב, ונולדו להם שני בנים. כאשת ראש העיר הייתה פעילה בארגונים חברתיים ובמוזיאון תל אביב לאמנות, היא נסעה מטעם ארגון הנשים ויצו לשליחות בקנדה, ונלוותה לבעלה באירועים רבים, היא נמנית בין מייסדי האגודה לקידום הספרות העברית, היא הייתה בין היתר פעילה כמארחת בביקור נשיא ארצות הברית ג'רלד פורד בישראל, ושל מזכיר המדינה של ארצות הברית הנרי קיסינג'ר.

ב-2009 ביום העצמאות קיבלה את אות "יקיר העיר תל אביב-יפו".

בנה דן להט הוא עורך דין שנבחר לכהן כחבר במועצת העיר תל אביב-יפו מטעם מפלגת הירוקים בבחירות של 2008. בן נוסף הוא אבנר להט.

נפטרה ב-14 בפברואר 2019, ונקברה לצד בעלה בבית הקברות טרומפלדור בתל אביב.

קישורים חיצוניים
----------------

* רימונה מייזלס-שיף, חייה הכפולים של זיוה להט: ביום - ספרנית באוניברסיטה בערב - אשת ראש העיריה, מעריב, 22 ביולי 1974
* מירה וינגרטן-נוף, קשה להתרים בישראל, מעריב, 22 במאי 1975
* קרין ספינגולד, מפגש פסגה: יעל חולדאי וזיוה להט, באתר nrg‏, 20 בינואר 2009
* זיוה להט – יקירת העיר תל אביב-יפו לשנת תשס"ט. בבלוג של אוניברסיטת תל אביב.
* אלי אלון, זיוה להט מתה בגיל 88 , באתר News1 מחלקה ראשונה‏, 17 בפברואר 2019

הערות שוליים
------------

1. ↑  גילי דינשטיין-ישפה, נחנכה הספריה הראשונה הממוחשבת באוניברסיטת ת"א, מעריב, 24 במאי 1990
2. ↑  שתי נשים, מעריב, 19 בדצמבר 1989
3. ↑  פורד: על ארה"ב להבטיח חוסנה הצבאי של ישראל, דבר, 24 בינואר 1979
4. ↑  השיחות עם קיסנג'ר הרעיות ביקרו בת"א, דבר, 12 במרץ 1975
5. ↑  זיוה להט ז"ל | בית עלמין טרומפלדור, גלוזמן ושות', הארץ, ידיעות אחרונות, מנוחה, עיריית תל אביב | 15.02.19, באתר מודעות אבל, ‏2019-02-15

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007336593005171

 |
נגיף **H1N1** הוא זן של נגיף השפעת ממין *influenza virus A* והוא גורם לשפעת בקנה מידה נרחב באנשים. כמה מזניו של נגיף ה-H1N1 מדבקים באנשים כמו בשפעת הספרדית שהרגה בין 20 ל-50 מיליון בני אדם במקומות שונים בעולם. רוב מקרי השפעת בעולם נגרמים על ידי תת-זן מסוים של נגיף זה, זניו השונים יכולים להדביק גם חזירים ועופות.

במרץ 2009 פרצה מגפת שפעת על ידי נגיף זה במקסיקו ועל פי ההערכות נדבקו בה עד 11%-21% מאוכלוסיית העולם, ובין 150 ל-575 אלף נפטרו ממנה.

השפעת הספרדית
-------------

 ערך מורחב – **השפעת הספרדית**  

בשנים 1918–1919 עד שליש מאוכלוסיית העולם (בערך 500 מיליון איש בזמן ההוא) נדבקו במחלה. השפעת הספרדית גבתה את חייהם של כ-20 עד 50 מיליון בני אדם שנגרמה על ידי תתי הזנים של שפעת מסוג A. ואכן כל מקרי שפעת A היו כלל עולמיים. השפעת נגרמה על ידי מספר סוגי נגיפי שפעת החזירים שכללו את ה-H1N1 (הקטלני ביותר) את H2N2 ואת H3N2.

השפעת כללה שלושה גלים: הגל הראשון הכה באביב 1918. בקיץ 1918 נראה היה כי המגפה שככה, אולם בסוף אוגוסט הכה גל שני של המגפה, שהתגבר בספטמבר ובאוקטובר. בשיאו של גל זה העריכו רשויות הבריאות הפרוסיות והשווייצריות כי שניים מכל שלושה אנשים חלו במחלה. המגפה פחתה בחורף של סוף 1918, בחודשים נובמבר ובדצמבר, אלא שאז פרץ גל שלישי שהכה מפברואר 1919 עד אפריל 1919. הגל השני והשלישי היו עם שיעורי תמותה גבוהים באופן יוצא דופן.

השפעת הרוסית
------------

בשנים 1978-1977 התפרצה השפעת הרוסית אשר נוצרה מתת-זן מסוים של נגיף ה-H1N1 שהדביק בעיקר ילדים ובוגרים עד גיל 23 בגלל זן קודם שהתפרץ בשנים 1947–1957 מה שהקנה לאוכלוסייה המבוגרת חסינות מפני ההתפרצות המאוחרת. לשפעת זו פותח חיסון.

השפעת המקסיקנית
---------------

מפת התפשטות הנגיף ברחבי העולם ב-2009:   מקרי מוות ודאיים מהנגיף   מקרי הידבקות וודאים מהנגיף   חשד למקרי הידבקות מהנגיף
 ערך מורחב – **מגפת השפעת ב-2009**  

באפריל 2009 פרצה מגפת שפעת שכונתה בשם "שפעת חזירים" במקסיקו. עד לאמצע דצמבר דווח על כ-1,600,000 מקרי הידבקות לכאורה של אנשים בשפעת שנגרמה על ידי נגיף מתת זן חדש של נגיף ה-H1N1 שמחולל את שפעת החזירים, ועל למעלה מ־17,690 מקרי מוות

, בעיקר עקב התדרדרות של המחלה והתפתחות של דלקת ריאות קשה. באירוע זה הועבר הנגיף מאדם לאדם ללא קשר למגע עם חזירים, אלא באמצעות שיעול, עיטוש ומגע עם חולה. מקרים בודדים ודאיים דווחו גם בארצות הברית, בקנדה, בספרד, בבריטניה, באוסטריה ובישראל, וחשדות להידבקות דווחו ממקומות שונים בכל רחבי העולם. הנגיף מחולל המגפה כונה בשם 'שפעת החזירים' אף שהוא עובר בצורה ישירה בין אדם לאדם ללא קשר למגע עם חזירים, היות שהוא נחשב להתפתחות של אחד מזני נגיף שפעת החזירים.

ראו גם
------

* השפעת הספרדית
* שפעת העופות
* העברה אנטיגנית

קישורים חיצוניים
----------------

ויקישיתוף מדיה וקבצים בנושא **H1N1** בוויקישיתוף
* H1N1, באתר אנציקלופדיה בריטניקה (באנגלית)

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
 |

הערות שוליים
------------

1. ↑  Heath Kelly, et al, The Age-Specific Cumulative Incidence of Infection with Pandemic Influenza H1N1 2009 Was Similar in Various Countries Prior to Vaccination, **PloS One**, 2011 doi: 10.1371/journal.pone.0021828

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540629405171
* LCCN: sh2009009118

 |
**זיו יחזקאל** (נולד ב-1985) הוא מוזיקאי המבצע ומחדש מוזיקה ערבית קלאסית (דוגמת אום כולתום, עבד אלווהאב, עבד אלחלים) ומשמש כסולן של תזמורת נצרת. הופיע כסולן עם התזמורת האנדלוסית אשקלון במופעי מחווה לאום כולתום, וכסולן עם תזמורת אלמוגרביה במופעי מחווה למוחמד עבד אל ווהאב. ביצועיו פופולריים בקרב המגזר הערבי, הרשות הפלסטינית וערבים מרחבי העולם.

ביוגרפיה
--------

נולד בקריית אונו לתמי ועזרא. בילדותו הוריו חזרו בתשובה. מגיל 13 נשלח לפייט בבית הכנסת והיה קורא את התורה בהגייה העיראקית המסורתית. הפיוטים בנוסח עיראק הם שלמעשה הובילו אותו להתחקות אחר המקורות של המוזיקה הערבית. נשלח לישיבת "זיכרון דוד" בבני ברק ולאחר מכן ל"מסילות התורה" בירושלים. בשנים אלו, על פי עדותו, התאהב במוזיקה ערבית ובניגון על עוד ולימד את עצמו את השפה הערבית – קרוא וכתוב ומוזיקה. רכש קלטות של גדולי הזמרים בעולם הערבי דוגמת פיירוז ופריד אל אטרש והתאמן לחקות אותם ולשיר בערבית במבטא מושלם.

הוציא שני אלבומים של הופעותיו החיות "הופעה חיה בנצרת עם נסיך הטראב, זיו יחזקאל" (2013) ו"נסיך הטראב, זיו יחזקאל, בהופעה חיה בלונדון" (2014).

הוא מתמחה בתורת המקאמים של המוזיקה הערבית, ובנוסף לקריירה כזמר-פייטן ונגן, הוא מרצה בתחום ומנהל את בית הספר למוזיקה ערבית, "המקאם".

משמש כסולן תזמורת נצרת ומשתף פעולה גם עם התזמורת האנדלוסית בירושלים, ומופיע בפני קהל יהודי וערבי.

  

בשנת 2016 התראיין לערוץ פלסטין 48 ברמאללה, במהלך הנסיעה הייתה תקרית של זריקת אבנים לעבר מכוניתו, לאחר הראיון נשלח אליו מייל התנצלות מאבו מאזן והוא הוזמן להיפגש איתו 

יחזקאל מגדיר את עצמו כ"יהודי-ערבי". סמי שלום שטרית כתב עליו: "זיו יחזקאל הוא המשיח שלי... לא רק בזכות השירה הערבית המושלמת שלו. ולא רק בזכות זה שהוא חוצה קווים ושובר קירות. גם בזכות כל אלה, כמובן, אבל בעיקר משום שהוא עצמו התקווה היחידה שאני רואה לתחילתו של חזון במקום החבוט הזה." (אתר למנויים בלבד סמי שלום שטרית, אם תרצו: החזון הוא יהודי ערבי, באתר הארץ, 25 בפברואר 2016)

יחזקאל התחתן בדצמבר 2016, אל חתונתו הגיעה משלחת מהרשות הפלסטינית

קישורים חיצוניים
----------------

* 

* אתר האינטרנט הרשמי של זיו יחזקאל
* אסף נבו, ‏תכירו את זיו יחזקאל, הזמר היהודי דתי ששר בערבית לערבים, באתר ‏מאקו‏‏, ‏21 בינואר 2013‏
* יאיר טוקר, ‏צפו: בוגר הישיבה זיו יחזקאל הפך לכוכב ברשות הפלסטינית, באתר כיכר השבת, 19 בינואר 2016
* אתר למנויים בלבד סמי שלום שטרית, אם תרצו: החזון הוא יהודי ערבי, באתר הארץ, 25 בפברואר 2016
* אתר למנויים בלבד בן שלו, זיו יחזקאל מרים את המזרח התיכון, באתר הארץ, 24 באפריל 2016

הערות שוליים
------------

1. ↑  רפי נתיב, מרענן: בית ספר 'המקאם' פתח במחזור שלישי, באתר בחדרי חרדים, 24 בדצמבר 2015
2. ↑  אתר למנויים בלבד בן שלו, זיו יחזקאל מרים את המזרח התיכון, באתר הארץ, 23 באפריל 2016
**בנג'מין קאופמן** (באנגלית: **Benjamin Kaufman**; ‏10 במרץ 1894 – 5 בפברואר 1981) היה חייל יהודי בצבא ארצות הברית שעוטר על פעולותיו במלחמת העולם הראשונה במדליית הכבוד.

בנג'מין קאופמן נולד ב-10 במרץ 1894, בבאפלו וגדל בברוקלין ניו יורק. הוא למד באוניברסיטת סירקיוז. ב-1917 קאופמן התגייס לצבא ארצות הברית ושירת בתור סמל ראשון בפלוגה K של חטיבת החי"ר ה-308 באוגדה 77. הוא סירב פעמים לצאת לקורס קצינים .

שירותו הצבאי
------------

בקרב הראשון בו השתתף בצרפת, בזמן שעזר לחלץ מספר חיילים, קאופמן נפגע מפגז שהכיל גז וזה גרם לעיוורונו הזמני. הוא סירב לעזרה רפואית אך הרופאים הכריחו אותו להתאשפז בבית חולים. לאחר זמן מה ברח קאופמן מבית החולים ושב ליחידתו, על כך הוא הועמד למשפט צבאי אבל הקצינים הבינו לליבו והאישומים בוטלו.

ב-4 באוקטובר 1918 במהלך הקרב ביערות ארגון הוביל קאופמן סיור במטרה להשמיד מכונת ירייה, שניים מאנשיו נפצעו והוא המשיך לבדו, הוא נפצע מכדור בידו הימנית אך המשיך בהסתערות כשהוא זורק רימונים בידו השמאלית ומנופף באקדח ריק, הוא הצליח לכבוש את העמדה, לקחת שבוי ולהבריח את שאר חיילי האויב. לאחר שחזר יחד עם השבוי לפלוגתו נפל על הקרקע והתעלף כתוצאה מאובדן דם.

מדליית הכבוד
------------

על פעולותיו בקרב ביערות ארגון הוענקה לסמל ראשון בנג'מין קאופמן מדליית הכבוד, עיטור הגבורה הגבוה ביותר הנהוג בארצות הברית. 

בנוסף הוא קיבל עיטורים על אומץ ליבו מתשע ממשלות שונות, ביניהם צלב המלחמה.

לאחר שחרורו מהצבא
-----------------

במלחמת העולם השנייה הוא שימש כדירקטור בוועדת כח האדם של המלחמה בניו ג'רזי.
בנוסף היה גם מפקד מועצת נכי מלחמת העולם של ניו ג'רזי וסגן מפקד לאומי של לגיון האומץ הלאומי.

מ-1945 עד 1959 הוא היה היושב ראש של ארגון ותיקי המלחמה היהודים של ארצות הברית.

במשך 10 שנים הוא היה מנהל שירות התעסוקה בטרנטון, ניו ג'רזי.

ב-5 בפברואר 1981 נפטר קאופמן ונקבר בטרנטון. הוא הותיר אחריו אישה, בת, אחות ושני נכדים.

קישורים חיצוניים
----------------

ויקישיתוף מדיה וקבצים בנושא **בנג'מין קאופמן** בוויקישיתוף
* ביוגרפיה של בנג'מין קאופמן באתר הספרייה היהודית הווירטואלית (באנגלית)
* בנג'מין קאופמן באתר query.nytimes (באנגלית)
* בנג'מין קאופמן באתר fau.edu (באנגלית)
* בנג'מין קאופמן, באתר "Find a Grave" (באנגלית)
הפגנה פרו-ישראלית באוסלו במהלך מלחמת לבנון השנייה, בארגונו של "עם ישראל למען השלום", אוגוסט 2006
**עִם ישראל למען השלום** (בנורווגית: MIFF - Med Israel For Fred) הוא ארגון התנדבותי נורווגי שהוקם בשנת 1975 כצוות עבודה והוכר רשמית כארגון שלוש שנים מאוחר יותר. מאז מקדם הארגון אהדה ציבורית למדינת ישראל והעם היהודי דרך פעילות הסברתית נרחבת הממומנת מכספי תרומות.

בארגון חברים נוצרים, יהודים וחילונים מנורווגיה, והוא שואף לשרת קהלים נוספים במדינות סקנדינביה השכנות.

הארגון שם לעצמו יעד להפיץ מידע אובייקטיבי ונטול פניות בנושאים הקשורים בסכסוך הישראלי-ערבי ובעם היהודי. ובמסגרת פעילות זו מאורגנים מפגשי הסברה ישראלית בשבע ערים ברחבי נורווגיה. כמו כן, מופק העיתון 'מבט למזרח התיכון' (Midtøsten i fokus), שיוצא לאור חמש פעמים בשנה, ומופץ לחברי הארגון ולציבור בכלל במסגרת פעילויות ההסברה השונות.

בשנים 1991–1993 קארה קריסטיאנסן, פוליטיקאי נורווגי היה נשיא הארגון, וב-2008 הוחלף על ידי מורטו רזמוסן (Morten Rasmussen).
מאז 2017 מכהן בתפקיד נשיא הארגון בנגט-אובה נורגרד.

קישורים חיצוניים
----------------

ויקישיתוף מדיה וקבצים בנושא **עם ישראל למען השלום** בוויקישיתוף
* אתר האינטרנט הרשמי של עם ישראל למען השלום (בנורווגית)
* עם ישראל למען השלום, ברשת החברתית פייסבוק

* עם ישראל למען השלום, ברשת החברתית טוויטר

* עם ישראל למען השלום, ברשת החברתית אינסטגרם

* עם ישראל למען השלום, ברשת החברתית טיקטוק

* עם ישראל למען השלום, סרטונים בערוץ היוטיוב
**כוח אפור** (שם מדעי: ***Varanus griseus***) הוא מין של זוחל ממשפחת הכוחיים והלטאה הגדולה בישראל. כוח זה הוא שוכן מדבריות בעיקרו, מה שנתן לו את שמו האנגלי (desert monitor). הוא נפוץ לאורך צפון אפריקה, המזרח התיכון והודו.

מאפיינים
--------

הכוח האפור הוא הגדול והכבד שבלטאות ישראל: אורכו 120–150 ס"מ ומשקלו 2–3 ק"ג. צבעו משתנה לצורך ויסות החום: מאפור-צהבהב כשקר עד לצהבהב בהיר כשחם. בכך מתאים את עצמו לסביבת מחיתו המדברית. הגוף מוכתם בכתמים בהירים ואת הזנב מעטרות טבעות שחורות. צבעו הצהבהב מסייע לו להסתוות מפני אויביו, שהם בעיקר עופות דורסים ויונקים מסדרת הטורפים. על גבו וזנבו של הכוח הצעיר פסי רוחב שחורים, הדוהים עם הגיל ואינם בולטים אצל הבוגר. הכוח מגן על עצמו מפני אויביו בצליפות מהירות וחזקות של זנבו הארוך, וגם בנשיכות.

בקיץ מטילה נקבת הכוח האפור 5–12 ביצים בתוך גומה שחפרה בחול הלח. הצעירים, המגיחים מן הביצים באביב, כשמונה חודשים לאחר ההטלה, שונים בצבעם מן הבוגרים: גופם בצבע אפור בהיר מוכתם בכתמים שחרחרים-צהבהבים.

הכוח האפור הוא פעיל יום וחובב חום והוא הלטאה היחידה בישראל השוקעת בתרדמת חורף, הנמשכת עד חצי שנה.

הכוח האפור מצוי במערב אסיה, פקיסטן, הודו ובצפון אפריקה באזורים חמים לרבות במדבריות, ונפוץ גם בישראל בנגב, הערבה ומישור החוף הדרומי. כוח זה נזקק לטריטוריה גדולה יחסית, שגודלה 20–50 קמ"ר, ולכן אוכלוסייתו אינה מרובה ומצויה בצפיפות גבוהה, מה שגורם לכוחים להיפגש זה עם זה לעיתים קרובות וגורם לקרבות. צמצום שטחי החול הטבעיים במישור החוף ובנגב מסכנים את אוכלוסיית הכוח האפור.

מקום חיותו אדמות קלות ואזורים חצי-מדבריים. הכוח חופר לעצמו מחילות עמוקות ומתגורר בהן.

הכוח האפור ניזון ממכרסמים מדבריים, מחלזונות, מחרקים, מנחשים, מצבים, מעופות ומלטאות קטנות. את טרפו הוא בולע בשלמותו, תוך הזזת הגוף קדימה ואחורה. עונת הרבייה בקיץ. הנקבה חופרת גומה ומטילה בה 5-20 ביצים. הצעירים בוקעים כעבור 8-10 חודשים.

אזכור בתנ"ך
-----------

ראשו של כוח אפור צעיר המציץ ממאורתו בחולות ניצנה.
לפי זיהוי הרס"ג, הכוח האפור הוא האנקה משמונת השרצים שנזכרו בתורה לעניין דיני מאכלות אסורים משום דיני טומאה וטהרה:

> 
> **וְהָאֲנָקָה** וְהַכֹּחַ וְהַלְּטָאָה וְהַחֹמֶט וְהַתִּנְשָׁמֶת
> 
> 
> 
> — ספר ויקרא, פרק י"א, פסוק ל'
>

קריאה נוספת
-----------

* אביעד בר, גיא חיימוביץ ואמיר ארנון, **זוחלים ודו-חיים בישראל - מדריך שדה**, מהדורה שלישית 2022. מסת"ב 978-965-91880-2-4, עמודים: 137-139

קישורים חיצוניים
----------------

ויקישיתוף מדיה וקבצים בנושא **כוח אפור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* כח אפור - מידע על המין באתר עמותת מן השדה



1. ↑  כוח אפור באתר הרשימה האדומה של IUCN
**אונה ברנן** (באירית ובאנגלית: **Úna Brennan**;‏ 1888–1958) הייתה פעילה רפובליקנית אירית ופמיניסטית, שהשתתפה במרידת חג הפסחא ב-1916 וכן במלחמת העצמאות האירית ובמלחמת האזרחים האירית.

תחילת דרכה
----------

ברנן נולדה בשם אנסטסיה בולג'ר ב-1888 לג'ון בולג'ר וג'ואנה ויטי, בקולנבוי, במחוז וקספורד שבאירלנד. היא הייתה הבכורה מבין ששת ילדיהם. היא התחנכה בפנימייה של מנזר לורטו באניסקורתי.

בשנת 1908 ברנן החלה לכתוב טור בעיתון *The Echo*, שעורכו היה ויליאם סירס. היא כתבה על נושאים כמו זכויות נשים הן בבית והן בחיים הציבוריים. היא הצטרפה לארגון איניניה נה הרין והייתה המזכירה של הסניף המקומי, ומאוחר יותר הייתה חברה בקומן נה מאן. היא גם הייתה אחת מהנשים הראשונות שהייתה חברה באחווה האירית הרפובליקנית. בתור תומכת בשימור השפה האירית, ברנן שינתה את שמה קודם ל-Anatás ואז ל- Úna.

היא נישאה לרוברט ברנן ב-6 ביולי 1909. הוא היה חבר בליגה הגאלית ובשין פיין. הוא לימד אירית בוקספורד, קסלברידג', וטגאות. הוא היה חבר באחווה האירית הרפובליקנית והתעקש שיקבלו גם את אשתו לשורותיה. לדבריו, רק שתי נשים התקבלו כך, אשתו ומוד גון. ברנן הייתה תורמת משמעותית למגזין הפמיניסטי-רפובליקני *Bean na hÉireann* (באן נה הרין), אשר נערך על ידי הלנה מולוני עבור איניניה נה הרין.

המלחמות האיריות
---------------

ברנן התייצבה יחד עם בעלה למטה מרידת חג הפסחא של מחוז וקספורד באניסקורתי. היא הייתה אחת מתוך שלוש נשים אשר הרימו את דגל אירלנד על הבניין ביום חמישי, ה-27 באפריל 1916, כשהאחרות היו מריון סטוקס וגרטה קומרפורד. היא אז הקימה בית חולים ומטבח והפעילה אותם למשך ההתקוממות. ברנן נעצרה ונלקחה לכלא בווטרפורד, ומשם לכלא מאונטג'וי. היא שוחררה לאחר מספר ימים.

לאחר ההתקוממות, עברה המשפחה לדבלין. ברנן הייתה פעילה במלחמת העצמאות האירית, בעיקר בשימוש ביתה בתור בית מבטחים עבור מסמכים וכן בהסתרת לוחמים רפובליקנים מבוקשים, כגון הארי בולנד וקולמן אודונובן. במהלך מלחמת האזרחים האירית, היא ובעלה היו בצד שנגד האמנה האנגלו-אירית, והם המשיכו להציע את ביתם כמחסה לאנשים, מסמכים, ומסרים.

חיים אישיים
-----------

לה ולבעלה היו שלוש בנות, אמר, מייב ודרי (דירדרה), ובן אחד, רוברט פטריק. מייב ברנן הפכה לסופרת ידועה. רוברט ברנן התחיל להיות מעורב בפוליטיקה ונשלח לארצות הברית לתקופה. המשפחה חזרה לאירלנד ב-1947. הם התגוררו בדבלין לאחר שרוברט ברנן מונה למנהל השידורים ברדיו ארין (רדיו אירלנד).

אונה ברנן נפטרה ב-1958.

הערות שוליים
------------

1. 1 2 3  "County Wexford 1916:Una Brennan".
2. 1 2 3 4  Sinead McCoole. "Seven women who played a key part in 1916 and beyond, impacting on society".
3. ↑  "The 1916 Rising and County Wexford" (PDF). אורכב מ-המקור (PDF) ב-2016-04-24. נבדק ב-2019-01-10.
4. ↑  "Wexford women of the 1916 Rising".
5. ↑  "Enniscorthy County Wexford". אורכב מ-המקור ב-2019-01-10. נבדק ב-2019-01-10.
6. ↑  "Robert Brennan 1881-1964".
**סתמא דגמרא** (בעברית: **סתם תלמוד** או **הסתם של התלמוד**) הוא מושג בתלמוד המתאר טקסט שמשמש להבאת פירוש, תירוץ, קושיה, הערה לדברי חכם או פסיקה במהלך הלימוד, ללא הזכרת שם אומרו.

בתלמוד
------

קטעים נרחבים מהתלמוד נזכרים ללא שם אומרם. כך למשל, הסוגיה הראשונה במסכת קידושין מובאת כולה ללא הזכרת שמו של חכם אחד. במרבית המקרים סוגיות הגמרא הן בליל של אמירות ודעות תנאיות ואמוראיות, מוקדמות ומאוחרות, ודיון בקישורים ובסתירות ביניהן. בתוך מבנה זה, לעיתים קרובות הקישורים מובאים ללא שם אומרם, אלא בשם התלמוד עצמו - סתם תלמוד.

במחקר
-----

 ערכים מורחבים – **שיטת הרבדים, סתמאים**  

חוקרים כמו דוד הלבני ופנחס היימן טענו כי כחלק מהצורה האקלקטית בה נבנה התלמוד, כאשר מאמרי התנאים קודמים למאמרי הדור הראשון של האמוראים וכן הלאה, כך את ה"סתמא דגמרא" כתבו חכמים מאוחרים יותר, הנקראים בפיהם סתמאים. כתוצאה מהיותם כאלה, ישנם הטוענים כי אין לפסוק הלכה מסתם תלמוד [דרוש מקור]. טענה זו הביאה למחלוקות רחבות היקף בקרב לומדי גמרא.

לעומתם ישנן שיטות אחרות במחקר, הטוענות שקטעים אלו נתחברו על ידי סבוראים או על ידי חותמי התלמוד רב אשי ורבינא, וישנן שיטות המייחסות את סתמא דגמרא אף למקורות אמוראיים מוקדמים יותר.

קישורים חיצוניים
----------------

* הרב יהודה פרומן, התלמוד כהוויתו - פרק אחד עשר: סתמא דתלמודא, באתר דעת
* עמירם דומוביץ, מילון מונחי הדיון התלמודי, ערך 31, באתר דעת
* יהודה חיון, אנציקלופדיה תלמודית מרוכזת, ערך סתמא דגמרא(הקישור אינו פעיל), באתר ויקישיבה
* הרב יוסף שמשי, ביאור הביטוי: "סתם גמרא" ("סתמא"), באתר פורטל הדף היומי
* מידע על סתם תלמוד בקטלוג "מרחב" של הספרייה הלאומית

הערות שוליים
------------

1. ↑  תלמוד בבלי, מסכת קידושין, דף ב', עמוד א'
2. ↑  הרב צבי קוסטינר, שאל את הרב - שיטת רבדים 2, באתר כיפה, כ"ד באדר ב' תשע"ג, 28 במרץ 2003
3. ↑  בספר דורות הראשונים ח"ב, ימי האמוראים, פרק סח סידור התלמוד וחתימתו, כותב שחלק מדברי הסתמא דגמרא הם מדורות שקדמו לרב אשי, ומביא דוגמאות של דברי אמוראים שמתייחסים לדברי הסתמא דגמרא.

**הבהרה:** המידע בוויקיפדיה נועד להעשרה בלבד ואין לראות בו פסיקה הלכתית.
**לובאו** (בסורבית עילית (אנ'): **Lubij**) היא עיר במזרח סקסוניה שבגרמניה, באזור לוסאציה עילית (אנ'). היא ממוקמת בין המדרונות של הלובאואר ברג והאזור ההררי הפורה של הרי לוסאטה העליונים. זהו השער לאזור הררי געשי זה, והוא ממוקם באמצע הדרך בין הערים באוצן, גורליץ וזיטאו (אנ').

מגדל המלך פרידריך-אוגוסט

היסטוריה
--------

לובאו הוזכרה לראשונה בשנת 1221 בתור "אופידום Lubaw". במהלך ימי הבינים בהיסטוריה של גרמניה הייתה העיר חברה בליגה הלוסטית (אנ'), שהורכבה משש ערים: באוצן, גורליץ, קמנץ (אנ'), לובן, לובאו וזיטאו. הברית האזורית הוקמה לראשונה ב-1346 והתפרקה ב-1815. הליגה קמה לתחייה ב-1991, אם כי היא כבר לא מחזיקה בכוח פוליטי והיא משמשת בעיקר כקידום תיירות.

העיירה ידועה בזכות חברת יצר הפסנתרים אוגוסט פורסטר (אנ').

ערים תאומות
-----------

ללבאו הסכם ערים תאומות עם:

* הונגריההונגריה מאקו, הונגריה
* גרמניהגרמניה אטלינגן (אנ'), גרמניה
* פוליןפולין לובן, פולין

קישורים חיצוניים
----------------

ויקישיתוף מדיה וקבצים בנושא **לובאו** בוויקישיתוף
* 

* אתר האינטרנט הרשמי של לובאו (בגרמנית)
* עמוד הבית של בית שמינקה
* דף הבית של הליגה הלוסטית המודרנית (גרמנית)

הערות שוליים
------------

1. ↑  "Löbaus Partnerstädte". *loebau.de* (בגרמנית). אורכב מ-המקור ב-2019-05-27. נבדק ב-2019-09-22.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007469842605171
* BnF: cb14462056r (data)
* GND: 4036125-1
* LCCN: n2004006245
* MusicBrainz: becdae20-10e5-4bd2-8879-22fb2fbdb00b
* NKC: xx0168809
* VIAF: 146783234
* WorldCat: lccn-n2004006245

 |
**סתיו** (באנגלית: **Autumn**) הוא סרט הנפשה קצר, השביעי בסדרת הסרטים "סימפוניות טיפשיות". הוא יצא ב-13 בפברואר 1930 על ידי סרטי קולומביה.

תקציר העלילה
------------

הסרט הקצר מתחיל בהיכרות עם בעלי חיים שונים המחפשים מזון ומסתיים במראה של אותם בעלי חיים תופסים מחסה מהשלג: הסנאים שומרים על האגוזים וגביעי התירס בעץ, תוך כדי הסנאים משחקים עם האגוזים. עד שלפתע עורבים גונבים אותם. קיפוד מקבל תפוחים מעץ. כמה בונים בונים סכר ורוקדים על גדות הנהר. ברווזים שוחים בנהר אבל עוזבים אותו ועפים משם. הבונים, הבואש, העורבים והקיפוד תופסים מחסה כאשר שלג יורד ביער.

ביקורת
------

Motion Picture News (2 באוגוסט 1930): "עשוי היטב, אבל נבנה באותם מאפיינים כמו רוב הסרטים המצוירים בסדרה, שרובם תלויים באדירות של החיות כדי להעלות את זה. העיבודים המוזיקליים נהדרים."

מדיה ביתית
----------

הסרט הקצר הופץ למדיה ביתית ב-19 בדצמבר 2006 באוצרות וולט דיסני: עוד סימפוניות טיפשיות, כרך ב'.

קישורים חיצוניים
----------------

* "סתיו", במסד הנתונים הקולנועיים IMDb (באנגלית)
* "סתיו", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Short Subjects". *Motion Picture News*. 2 באוגוסט 1930. נבדק ב-23 בפברואר 2020. `{{cite journal}}`:  (עזרה)
**מיחה מבליה** (בסלובנית: **Miha Mevlja**; נולד ב-12 ביוני 1990) הוא כדורגלן סלובני המשחק כבלם בנבחרת סלובניה.

קריירת מועדונים
---------------

מבליה התחיל את הקריירה שלו במחלקת הנוער של גוריצה. בגיל 19 עלה לקבוצה הבוגרת. ב-16 במאי 2010 כבש את שער הבכורה שלו בקריירה בניצחון 2–3 נגד רודאר ולניה. בעונת 2010/2011 הפך מבליה לשחקן הרכב ושיחק 34 משחקים וכבש 3 שערים. ב-8 ביולי 2013 חתם בלוזאן מליגת העל השווייצרית. ב-15 ביולי 2014 חתם לעונה בבני סכנין מליגת העל. באפריל 2015 שוחרר מהמועדון עוד בטרם נגמרה העונה לאחר סכסוך עם ההנהלה. בקיץ 2015 חתם בדינמו בוקרשט מליגת העל הרומנית.

לאחר שאת עונת 2016/2017 התחיל בדינמו בוקרשט, ב-31 באוגוסט 2016 חתם בפ.צ. רוסטוב מליגת העל הרוסית. ב-13 בספטמבר 2016 ערך את הופעת הבכורה שלו בשלב הבתים של ליגת האלופות בהפסד 0–5 לבאיירן מינכן.

באוגוסט 2017 חתם בזניט סנקט פטרבורג למשך 4 שנים. הוא ערך את הופעת הבכורה במדי הקבוצה ב-14 בספטמבר 2017, במסגרת משחק בליגה האירופית, בניצחון קבוצתו 5:0 על ורדאר סקופיה. את שער הבכורה שלו גם עשה במסגרת משחק הליגה האירופית, כשהבקיע שער בדקה ה-89 בניצחון קבוצתו על מולדה בשלב הפלייאוף ב-23 באוגוסט 2018. בפברואר 2019 הושאל לרוסטוב למשך חצי עונה.

בספטמבר 2019 עבר לסוצ'י. את הופעת הבכורה ערך הבכורה בניצחון 2–3 על דינמו מוסקבה במחזור ה-10, ב-22 בספטמבר 2019, שבו גם הבקיע. ביולי 2020 נודע כי נמצא חיובי לנגיף COVID-19 יחד עם 8 שחקנים נוספים, במה שהביא לביטול משחק במחזור 29 של קבוצתו נגד טמבוב.

ב-19 ביולי 2021, מבליה חתם באלניהספור מליגת העל הטורקית.

ב-8 בספטמבר 2022 חזר מבליה לרוסיה וחתם לעונה אחת בספרטק מוסקבה. ברם, בינואר 2023 עזב את הקבוצה, לאחר שהופיע במדיה בשבעה משחקי ליגה בלבד.

קריירה בנבחרת
-------------

ב-5 ביוני 2016 ערך את הופעת הבכורה שלו בנבחרת סלובניה בהפסד 0–1 לטורקיה.

קישורים חיצוניים
----------------

ויקישיתוף מדיה וקבצים בנושא **מיחה מבליה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  דורון בן דור, ‏הקשר הסלובני מיכה מבליה חתם לעונה בבני סכנין, באתר ONE‏, 15 ביולי 2014
**חרדון מזוקן** או **דרקון מזוקן** (שם מדעי: **Pogona**) הוא סוג במשפחת החרדוניים המצוי במישורי ומדבריות אוסטרליה. חרדון זה הוא בעל "זקן" (בצעירותם הזקן רך) המשמש להגנה וחיזור.

לטאות אלו חיות רק באוסטרליה והם נפוצים במגוון של בתי גידול מערבות עשב וחורשות אקליפטוסים עד למדבריות יבשים. הם גדלים עד לאורך של 60 ס"מ ולמשקל עד 600 גרם, והם בעלי קוצים על רוב חלקי גופם, אך הבולט מכולם הוא ה"זקן" שיכול להתנפח כדי להרתיע פולש.

החרדון המזוקן ניזון מחרקים או מעלים ואינו מרבה בשתייה, תכונות ההופכות אותו לחיית מחמד במקומות שונים.

החרדון המזוקן הוא אחד מיני הזוחלים הנפוצים ביותר בשבי עקב הסתגלותו והנוחות שבגידולו, כאשר זוחלים אחרים צריכים השקעות שונות ומגוונות בגידולם, החרדון זקוק למעט על מנת לחיות בסוג של רווחה בשבי. אך כמובן, שככל בעלי החיים האקזוטיים בשבי, לא יוכל החרדון לשגשג באמת ולכן, חיים מיטיבים לחרדון המזוקן יהיו בטבע האוסטרלי לשם הוא שייך.

מוטב לא לקנות חרדונים מזוקנים בפרט או חיות אקזוטיות בכלל על מנת לא לתרום לסחר וריבוי שלהן, שלא כמו חיות מבויתות (כלבים וחתולים), חיות אקזוטיות לא ישגשגו בשבי ואף יפגעו או ימותו בטרם עת, במרבית המקרים.

מיון
----

* סוג **חרדון מזוקן** (Pogona)
	+ מין Pogona barbata
	+ Pogona henrylawsoni
	+ Pogona microlepidota
	+ Pogona minima
	+ Pogona minor
	+ Pogona mitchelli
	+ Pogona nullarbor
	+ חרדון אוסטרלי מזוקן (Pogona vitticeps)

קישורים חיצוניים
----------------

ויקישיתוף מדיה וקבצים בנושא **חרדון מזוקן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539614405171
* LCCN: sh98005624

 |
**אנדריאוס טפינאס** (בליטאית: **Andrius Tapinas**; נולד ב-6 באפריל 1977) הוא סופר, עיתונאי ומנחה טלוויזיה ליטאי.

ביוגרפיה
--------

טפינאס נולד בווילנה ב-6 באפריל 1977.

בשנת 1994 תרגם לליטאית את הספר "שר הטבעות" ואחרי כן תרגם שני ספרים בסדרת "עולם הדיסק".

ב-1998 סיים תואר בכלכלה בינלאומית באוניברסיטת וילנה, לאחר מכן הוא החל להגיש את תוכנית הבוקר "בוקר טוב ליטא" ובכך נהיה לאחד המנחים הצעירים במדינה. באירוויזיון 1999 שנערך בירושלים הוא מסר את תוצאות הניקוד הליטאי.

ב-2003 התחיל להנחות את תוכניתו העוסקת בעסקים הנקראת "דור הכסף".

הוא ידוע כחובב פוקר וב-2006 נהיה לליטאי הראשון שזכה בפרס אליפות העולם בפוקר.

חיים אישיים
-----------

הוא היה נשוי לראסה, מגישת חדשות עד לגירושים ב-2019. להם שני ילדים.

קישורים חיצוניים
----------------

ויקישיתוף מדיה וקבצים בנושא **אנדריאוס טפינאס** בוויקישיתוף
* אתר האינטרנט הרשמי של אנדריאוס טפינאס
* אנדריאוס טפינאס, ברשת החברתית טוויטר
* Andrius Tapinas | Žmonės.lt, www.zmones.lt

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb156062466 (data)
* GND: 1258699702
* ISNI: 0000 0000 1070 4109
* LCCN: nb2017023978
* SUDOC: 18152130X
* VIAF: 332585
* WorldCat: lccn-nb2017023978

 |
**הִתפקדות** היא פעולת ההצטרפות למפלגה שבאמצעותה אזרח הופך לחבר מפלגה. לרוב, פעולת ההתפקדות מלווה בתשלום דמי חבר שנתיים.

בישראל
------

על-פי חוק המפלגות, התשנ"ב-1992 סעיף 20א, "אזרח ישראל שמלאו לו 17 שנים והוא תושב הארץ, המקיים את התנאים שנקבעו בתקנון לחברות במפלגה, רשאי להיות חבר במפלגה, ובלבד שאינו חבר במפלגה אחרת." החוק כולל גם חיילים ואזרחים בשירות המדינה.

דמי החבר במספר מפלגות עומדים על סכום של 40–75 ₪ לשנה. על פי חוק, את דמי החבר חייב כל חבר מפלגה לשלם מכיסו. התשלום יכול להתבצע בכרטיס אשראי או בהוראת קבע לחשבון הבנק האישי של החבר.

לצורך התפקדות יש להגיש למפלגה בקשה מתאימה. לרוב המפלגות יש טופס התפקדות שאותו יש למלא ולהעביר למפלגה. חלק מהמפלגות מאפשרות לבצע את התהליך באתר האינטרנט של המפלגה.

אין חובה על חבר מפלגה להצביע בבחירות לכנסת לרשימה מטעם המפלגה אליה התפקד. עם זאת, ברוב המפלגות נדרש חבר המפלגה להזדהות עם מטרות המפלגה ולהימנע מפעילות שפוגעת בה.

חלק מהמפלגות מקיימות בחירות מקדימות (פריימריס), אשר מאפשרות לכל מתפקד להצביע למועמדים המועדפים עליו לראשות המפלגה ולרשימה, שתרוץ בבחירות הכלליות. רוב המפלגות הקטנות מקיימות ועדה מסדרת לבחירת הרשימה, שתרוץ בבחירות הכלליות, דבר שאינו מעודד התפקדות אליהן.

קיימת תקופת אכשרה עבור מתפקד חדש, עד שיוכל להשתתף בבחירות הפנימיות במפלגה אליה התפקד. תקופה זו יכולה להמשך בין חצי שנה לשנה וחצי.

המוטיבציה להתפקדות
------------------

בישראל, בה שיטת הבחירות הכלליות אינה אישית אלא נעשית לרשימה שנקבעה מראש, אין לבוחר יכולת להשפיע על הרכב הרשימה בה הוא בוחר. התפקדות למפלגה המקיימת פריימריס פתוחים, מאפשרת לאזרח להשפיע על העומד בראשות המפלגה והרכב הרשימה, שרצה לבחירות, בהשקעה מינימלית. המתפקד לא חייב להרגיש הזדהות עם המפלגה אליה התפקד והוא לא חייב להצביע אליה בבחירות הכלליות הגם שמעשה כזה שנוי במחלוקת. ההשפעה הפוליטית של התפקדות משמעותית יותר מההשפעה על בחירה בבחירות הכלליות. לעיתים המתפקד יצטרף למפלגה על מנת לקדם מועמד ספציפי מתוך אינטרס מסוים. קיימות התפקדויות מרוכזות של בעלי אינטרס משותף למפלגה מסוימת בה הם יתמכו בחבר מסוים, אשר יתמוך בקידום האינטרס של המתפקדים.

ראו גם
------

* הבחירות לכנסת
* סיעה פנים מפלגתית

קישורים חיצוניים
----------------

* אתר קמפיין "בואו נתערב" בהובלת התאחדות הסטודנטים והסטודנטיות בישראל
* פחות תמורת יותר - חברי מפלגות בישראל, עופר קניג, גדעון רהט, מיכאל פיליפוב ואור טוטנאור, 2014, המכון הישראלי לדמוקרטיה
* רעות איצקוביץ'-מלכה, ד"ר אסף שפירא, פרופ' עופר קניג, הצטרפות למפלגה בעידן המקוון: התפקדות אישית, שקופה ללא מתווכים, באתר המכון הישראלי לדמוקרטיה, 17 באפריל 2010
אין לבלבל עם אין לבלבל ערך זה, העוסק בדרשן, עם הערך "צבי אורליאנסקי", העוסק בצ'לן.
הרב **צבי הירש אורליאנסקי** (ט' באב ה'תרכ"ד, 11 באוגוסט 1864 – י"ג באלול ה'ת"ש, 16 בספטמבר 1940) היה מגיד ברוסיה, אנגליה וניו יורק, כונה "סקידלר מגיד".

ביוגרפיה
--------

נולד בט' באב ה'תרכ"ד בעיירה בשם דובראוויא (מחוז סאקאלקא פלך גרודנה) לרבי יצחק, בצעירותו למד בישיבה שבעיר הורודנה, לאחר מכן למד בבילסק אצל ר' אריה לייב יעלין בעל יפה עיניים, בהמשך הגיע לבאדקע וקיבל התר הוראה מרב המקום ר' מלכיאל צבי טננבוים, משם הלך לעיירה סוויסלוץ' שם קיבל התר הוראה מרבי מאיר יונה ברנצקי מחבר הפירוש על ספר העיטור.

בגיל שבע עשרה התגורר בסוויסלוץ ושם התחיל לשמש כמגיד, בשנת תרמ"ג שימש כמגיד בעיר לונה, בחורף אותה שנה (ה'תרמ"א) נשא את שרה פייגל בת ר' נחמן יהושע ברקוביץ מסקידל.

החל מנישואיו לבת העיירה סקידל נקרא "סקידלר מגיד", והתחיל לשמש כמגיד נודד וביקר בעיירות רבות ונשא בהם מדרשותיו בעיקר בנושאי יישוב ארץ ישראל.

בח' בתמוז ה'תרנ"ב הגיע לטלז ופגש שם את ר' אליעזר גורדון שהשתתף בדרשותיו והורה לישיבתו לשמוע מדרשותיו.

בשנת תרנ"ה עזב את רוסיה והיגר ללונדון שם התמנה על ידי הרב חיים זונדל מכבי לרב ומגיד של "חברת תורה" אותה הקים מכבי, לאחר ארבעה שנים (תרנ"ט) כיהן כרב ומגיד בבית כנסת "קאוונער שול" ולאחר שנתיים נבחר לרב ומגיד בעיר גלאזגו בהמשך עבר לעיר לידס שם שימש שנתיים כמגיד.

בשנת תרס"ה היגר לארצות הברית וקבע את מושבו בניו יורק וגם שם שימש כרב ומגיד בבתי כנסיות כתר ישראל אוהב שלום ועוד.

בשנת תרפ"ב הדפיס בניו יורק את דרשותיו בספר בשם "דרשות מהרצה"א", בתרפ"ז הוציא חלק שני לספר, בהקדמתו כותב שהדפיס ארבע ושלשים דרשות מתוך שלוש מאות שבכתב יד.

נפטר בשנת ת"ש בניו יורק, בניו שנו את שם משפחתם ל"ארלינס".

לקריאה נוספת
------------

* חיים ראובן רבינוביץ, 'המטיפים לציון: ... הרב צבי הירש אורליאנסקי; בתוך: יצחק רפאל, ש. ז. שרגאי (עורכים), **הציונות הדתית: עיונים, מאמרים, רשימות, תעודות**, ירושלים: מוסד הרב קוק, תשל"ז, כרך א, עמ' 480-481.

קישורים חיצוניים
----------------

* **דרשות מהרצה"א חלק א**, **חלק ב**, ניו יורק תרפ"ב - תרפ"ז, באתר היברובוקס
* שמואל צבי קמינצקי, בארצנו: לידא, המליץ, 14 באוגוסט 1894
* זלמן יודלביץ, מערי המדינה: לידא, הצפירה, 18 בספטמבר 1894
* ארץ חמדה, המליץ, 10 בספטמבר 1888
* תמונת מצבתו באתר kevarim.com
* הרב צבי הרשקוביץ, המגיד הציוני ר' צבי הירש אורליאנסקי, **שבתון**, כ"ב שבט תשע"ז.

הערות שוליים
------------

1. ↑  מלמד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306750805171
* ISNI: 0000 0004 0207 5436
* LCCN: no2006036767
* VIAF: 297387244
* WorldCat: lccn-no2006036767

 |
**בית כנסת עולי בורסה** הוא בית כנסת השוכן ברחוב הנביאים בירושלים.

היסטוריה
--------

בשנות השלושים של המאה העשרים החליטו יהודים מן העיר בורסה, טורקיה, לעזוב את קהילתם ולעלות ארצה. וכך הגיעו המשפחות הראשונות לעיר ירושלים. את בית הכנסת הקטן של יוצאי בורסה הקימו בשנת 1933 כמה משפחות ובהן: סבן, בן מלך ופלג'י. לא היה גוף רשמי כל שהוא שהיה מוכן לקחת על עצמו את קליטתם בארץ. החדר שהיה שייך לבניין שהיה בחזקת משפחת בנין, הושכר למתפללים בהשתדלות הרב יעקב מאיר, הראשון לציון של אותה תקופה, על מנת שישמש להם מקום מפגש ובית תפילה. ארון הקודש שנתרם היה לא אחר מאשר ארון הבגדים של גב' בנין, עדות למצבה החומרי של הקהילה.

בשנות הארבעים, בעיצומו של המאבק בבריטים התגייסו צעירים מקרב המתפללים למחתרות האצ"ל והלח"י ובבית הכנסת הוקם סליק קטן לכלי נשק (בארון הקודש שהעניקה גב' בנין). 

כיום הסליק משמש כתחתית ל"כיסא אליהו" המוצג בבית הכנסת.

בשנות השבעים החליט בנה של המנוחה, אברהם בנין לנסות לפתח את המתחם ולהרוס את המבנים שבו, מתפללי בית הכנסת התנגדו וטענו כי החדר בו שוכן בית הכנסת הובטח להם לצמיתות על ידי גב' בנין המנוחה. הדברים הגיעו לדיון משפטי, בהתערבותו של מר אברהם חסידוף, בנקאי, הבטיח אברהם בנין מקום חלופי לתפילת המתפללים, בינתיים הוא נפטר ותוכניות הפיתוח נגנזו. 

ובאשר לחפצים שבמקום: כמה מספרי התורה הקיימים בבית הכנסת הובאו הישר מבית כנסת "גירוש" בעיר בורסה ואחרים הובאו, בעקבות מלחמת העצמאות, מקבר רחל ובית כנסת איסטמבוליס של העיר העתיקה, על ידי משפחות סבן ובורלא. על הקיר בבית הכנסת מונצחים חמישה עשר מראשוני בית הכנסת שייסדו את המקום. מעל ארון הקודש כתובה הכתובת: "לקרב לבבות אחים, לתרום ולהתרים, לעזרת עולים נרדפים אשר לציון נכספים". המקום זכה לכמה חזנים מפורסמים ובהם מרדכי כלפון ומשה ויטאל.

כיום
----

לאחר שבעבר פעל המקום בכל ימות השבוע הוא עבר לפעול רק בשבתות ובחגים, בין באיו רק מעטים מצאצאי העולים וכן תלמידי ישיבות המתגברים את המקום. התפילה בנוסח ספרדי ירושלמי עם מספר מנגינות בנוסח הטורקי המסורתי כגון "יגדל אלוהים חי" ו"אין כאלוהינו". 
כאמור בית הכנסת הוא חדר גדול השוכן בקומתו הראשונה של בניין הנושק לרחוב הנביאים. תקרתו גבוהה והחלונות שמצויים בגובה העין, צופים אל החצר. החדר עצמו מתחלק לעזרת נשים השוכנת מאחור ותופסת כרבע מן השטח. מקומות הישיבה הם כיסאות נפרדים עגולים מעץ.